
Disgrifiad Swydd: Swyddog Ymchwil mewn Ffiseg Gwrth-hydrogen

	Cyfadran:
	Gwyddoniaeth a Pheirianneg

	Adran/Pwnc:
	Ffiseg

	Cyflog:
	Gradd 8: £39,906 i £46,049 y flwyddyn ynghyd â lwfans tramor yn ôl cywiriadau costau byw yr OECD.

	Oriau gwaith:
	Amser llawn

	Nifer y swyddi:
	1

	Contract:
	Rôl am gyfnod penodol o 9 mis yw hon

	Lleoliad:
	Lleolir y swydd hon yn CERN, Genefa, y Swistir



	
Prif Ddiben y Swydd
	
1. Ymgymryd ag ymchwil yn y cyfleuster arafydd antiprotonau yn CERN gyda’r tîm o Brifysgol Abertawe ar y cyd â chydweithrediad ALPHA ar y genhedlaeth nesaf o arbrofion gwrth-hydrogen. Bydd hyn yn cynnwys gweithio tuag at ddal hydrogen yn y cyfarpar gwrth-hydrogen, ymchwilio i dechnegau canfod fflworoleuedd gwrthfater nad ydynt yn ddinistriol, magnetometreg gan ddefnyddio ïonau Be+ wedi’u hoeri gan laser ynghyd â mireinio systemau laser ac offerynnau cysylltiedig.
2. Cefnogi defnyddio technegau ffotoganfod yn y cyfarpar ALPHA-3 wedi’i uwchraddio.  
3. Arwain mesuriadau o feysydd magnetig cerrynt eiledol o ficrodonnau yn y cyfarpar ALPHA gan ddefnyddio ïonau Be+ wedi’u hoeri gan laser.
4. Cymryd rhan lawn yn yr arbrawf ALPHA yn ystod amser paladr antiprotonau yn yr arafydd antiprotonau a chymryd cyfrifoldeb am gynnal a gwella'r cyfarpar ALPHA-3.
5. Ymgysylltu’n effeithiol â’r holl gydweithwyr sy’n gweithio yn y grŵp Gwrth-hydrogen, yn Abertawe ac yn CERN.

	
	6. Cyfrannu at ymchwil ac ymgymryd â hi mewn modd rhagweithiol, gan gynnwys casglu, paratoi a dadansoddi data a chyflwyno canlyniadau, gan ddangos rhywfaint o annibyniaeth wrth bennu pwyslais a chyfeiriad yr ymchwil honno. 
7. Paratoi adroddiadau, drafftio patentau a phapurau sy'n disgrifio canlyniadau'r ymchwil, boed yn gyfrinachol neu i'w cyhoeddi.  Disgwylir i'r sawl a benodir fynd ati’n weithredol i ysgrifennu a chyhoeddi papurau ymchwil, yn enwedig rhai sydd i'w cyhoeddi mewn cyfnodolion a adolygir gan gymheiriaid (e.e. rhyngwladol) neu gyhoeddiadau cymharol, yn rhan arferol o'i rôl.
8. Dangos hunangymhelliant, a defnyddio eich menter eich hun er mwyn dod o hyd i ffyrdd addas o fynd i'r afael â heriau a gofyn am arweiniad yn ôl yr angen. 
9. Bod yn greadigol wrth ddadansoddi a dehongli data ymchwil a dod i gasgliadau ar sail y canlyniadau.
10. Rhyngweithio'n gadarnhaol ac yn broffesiynol â chydweithwyr, cydweithredwyr a phartneriaid eraill yn y Gyfadran, mewn mannau eraill yn y Brifysgol a'r tu hwnt, ym myd diwydiant/masnach ac yn y byd academaidd.
11. Cyfrannu'n rhagweithiol at y gwaith o ddatblygu ceisiadau am gyllid allanol i gefnogi eich gwaith eich hun, gwaith pobl eraill a gwaith y Gyfadran a'r sefydliad yn gyffredinol.  Disgwylir i'r sawl a benodir ysgrifennu ceisiadau o'r fath, neu gyfrannu at eu hysgrifennu, a hynny'n rhan arferol o'i waith.
12. Cyfrannu at faterion trefniadaethol y Gyfadran i'w helpu i weithredu'n hwylus a helpu i godi ei phroffil ymchwil allanol.
13. Bod yn ymwybodol o ddatblygiadau yn y maes o safbwynt technegol a phenodol a'r maes pwnc ehangach a'r goblygiadau ar gyfer cymwysiadau masnachol a'r economi wybodaeth neu’r byd academaidd. 
14. Bod yn gynrychiolydd neu’n aelod o bwyllgorau pan fo angen gan ddefnyddio'r cyfle i ehangu eich profiad proffesiynol.
15. Dangos tystiolaeth o ddatblygiad proffesiynol personol, gan nodi anghenion datblygu drwy gyfeirio at Fframwaith Datblygu Ymchwilwyr Vitae, yn enwedig o ran y cyfnod prawf, adolygu perfformiad, a chymryd rhan mewn digwyddiadau hyfforddiant.
16. Cynnal a gwella cysylltiadau â'r sefydliadau proffesiynol a chyrff perthynol eraill.
17. Ufuddhau i brotocolau arfer gorau wrth gynnal a chadw cofnodion ymchwil, fel y’i nodir gan ganllawiau rheoli cofnodion sefydliadau addysg uwch a'r Cynghorau Ymchwil. Mae hyn yn cynnwys gwneud yn siŵr bod cofnodion llyfrau log prosiectau yn cael eu cyflwyno i'r Brifysgol/Prif Ymchwilydd ar ôl gorffen y gwaith

	
Dyletswyddau Cyffredinol
	18. Hyrwyddo cydraddoldeb ac amrywiaeth mewn arferion gwaith a chynnal perthnasoedd gweithio cadarnhaol. 
19. Cyflawni’r swydd a’r holl weithgareddau’n unol â pholisïau iechyd a diogelwch a chynaliadwyedd a systemau rheoli, er mwyn lleihau’r risgiau a’r effeithiau sy’n deillio o weithgareddau’r gwaith.
20. Sicrhau bod rheoli risg yn rhan annatod o unrhyw broses benderfynu, drwy sicrhau cydymffurfiaeth â Pholisi Rheoli Risg y Brifysgol.
21. Unrhyw ddyletswyddau eraill y mae'r Gyfadran/y Gyfarwyddiaeth/y Maes Gwasanaeth wedi cytuno arnynt.

	Manyleb Person

	Meini Prawf Hanfodol: 
1. Gradd PhD mewn ffiseg arbrofol neu gyfwerth. 
2. Tystiolaeth o gyfranogiad gweithredol, rôl bersonol a chyfraniad at ysgrifennu a chyhoeddi papurau ymchwil, yn enwedig mewn cyfnodolion a adolygir gan gymheiriaid. 
3. Tystiolaeth o'r gallu i gynllunio prosiectau ymchwil ac ysgrifennu ceisiadau am gyllid ymchwil allanol neu gyfrannu at y gwaith hwn. 
4. Y gallu i ddangos annibyniaeth sylweddol o ran ffocws a chyfeiriad mewn ymchwil – penderfynu 'beth, pam, pryd a chyda phwy' i fwrw ymlaen â'r gwaith. 
5. Tystiolaeth o’r gallu i gynnal arbrofion ymchwil uwch mewn ffiseg a thystiolaeth o annibyniaeth ar y lefel hon.
6. Ymrwymiad i ddatblygiad proffesiynol parhaus 
7. Profiad lefel PhD o syntheseiddio, oeri â laser a sbectrosgopeg gwrth-hydrogen.  
8. Profiad lefel PhD o ddatblygu maglau Penning a chryogeneg
9. Profiad lefel PhD o drawsyrru â microdonnau a sbectrosgopeg atomig gan ddefnyddio microdonnau. 
Meini Prawf Dymunol
10. Profiad o oruchwylio prosiectau myfyrwyr israddedig neu ôl-raddedig
11. Profiad o gaffael a rheoli data (e.e. Rhaglennu LabView) 

	Lefel Iaith Gymraeg
	CHOOSE FROM DROPDOWN
DIM - MAE'R SWYDD HON YN CERN
I gael rhagor o wybodaeth am Lefelau'r Iaith Gymraeg, gweler y dudalen we Asesiad o Sgiliau Iaith Gymraeg, sydd ar gael yma.

	Gwybodaeth Ychwanegol
	Ymholiadau anffurfiol: Yr Athro Niels Madsen (n.madsen@abertawe.ac.uk)
Dyddiad llunio’r rhestr fer: 01/12/2027
Dyddiad y cyfweliad: Yr wythnos sy’n dechrau ar 04/01/2027
Y dyddiad dechrau arfaethedig yw 01/04/2027

